EkBass/fiwiki-20250220-pages-articles huggingface dataset:
Karsten Kroon

Karsten Kroon (s. 29. tammikuuta 1976 Dalen, Alankomaat) on alankomaalainen maantiepyöräilijä, joka kilpaili ammattilaisena 1999–2014. Kroon oli vielä amatööri voittaessaan ammattilaiskilpailu Ronde van Drenthen vuonna 1996. Hän liittyi 1997 Rabobankin nuorten joukkueeseen, jonka riveissä voitti kahden vuoden aikana useita amatöörikilpailuja. Vuosina 1999–2005 Kroon ajoi Rabobankin ammattilaisjoukkueessa. Hän toimi pääasiassa apuajajana, mutta saavutti itsekin merkittäviä voittoja. Vuoden 2002 Ranskan ympäriajossa hän voitti kahdeksannen etapin oltuaan tallitoverinsa Erik Dekkerin avustuksella paras seitsemän miehen kärkiryhmästä. Vuonna 2004 Kroon voitti Rund um den Henninger Turm -klassikon. Rabobankin vuosinaan hän kantoi sekä Ranskan, Italian että Espanjan ympäriajon mäkikilpailun johtajan paitaa, mutta ei pystynyt kertaakaan pitämään johtoaan loppuun saakka. Kroon siirtyi CSC- talliin vuonna 2006 ja sai heti kevään klassikoissa jaetun kapteenin aseman Fränk Schleckin kanssa. Hän auttoi Schleckiä voittamaan Amstel Gold Racen, mutta saavutti itsekin useita kärkipään sijoituksia merkittävissä kilpailuissa ollen muun muassa kolmas La Flèche Wallonnessa. Vuonna 2008 Kroon voitti toistamiseen Rund um den Henninger Turmin. Vuoden 2009 Amstel Gold Racessa hän sijoittui toiseksi hävittyään loppukirissä irtiottokumppanilleen Sergei Ivanoville. Kroon edusti BMC Racing Teamia 2010–2011. Ammattilaisuransa viimeiset kaudet, 2012–2014, hän ajoi Team Saxo Bank / Team Tinkoff-Saxo -tallissa. == Saavutuksia == ;2000 :Italian ympäriajo, 2. etapilla kolmas ;2001 :GP Kanton Aargau, voitto ;2002 :Ranskan ympäriajo, 8. etapin voitto ;2003 :Tour du Poitou Charentes et de la Vienne, mäki- ja yhdistelmäkilpailun sekä 5. etapin voitto ;2004 :Rund um den Henninger Turm, voitto ;2006 :3-Länder-Tour, 2. ja 5. etapin voitto :Brabantse Pijl, toinen :La Flèche Wallonne, kolmas :Amstel Gold Race, neljäs :Flanderin ympäriajo, kahdeksas ;2007 :Flanderin ympäriajo, neljäs ;2008 :Rund um den Henninger Turm, voitto :Vuelta a Castilla y León, 2. etapin voitto :Sachsen-Tour International, 5. etapin voitto :Lombardian ympäriajo, viides Tour de Lombardie General Eurosport.yahoo.com 18.10.2008 ;2009 :Amstel Gold Race, toinen :Eschborn- Frankfurt City Loop, toinen == Lähteet == *Karsten Kroon Trap–Friis- tietokannassa *Karsten Kroon cyclingarchives.com-tietokannassa === Viitteet === == Aiheesta muualla == *Fanisivu *Profiili CSC:n sivustolla Luokka:Alankomaalaiset maantiepyöräilijät Luokka:Vuonna 1976 syntyneet Luokka:Elävät henkilöt
Detroit 9000

Detroit 9000 on yhdysvaltalainen vuonna 1973 ensi-iltansa saanut blaxploitaatioelokuva. Elokuvan käsikirjoitti Orville H. Hampton ja ohjasi Arthur Marks. Miramax julkaisi Quentin Tarantinon kehuman elokuvan videolla 25 vuotta ensi-illan jälkeen. ==Juoni== Rudy Challengerin esittämän poliitikko Aubrey Hale Claytonin varainkeruujuhlien tuotto ryöstetään. Ryöstäjien saalis kohoaa 400 000 dollariin. Hupuissa esiintyneiden ryöstäjien ihonväriä arvuutellaan ja poliisia moititaan hitaudesta. Alex Roccon esittämä katu- uskottava valkoihoinen etsivä Danny Bassett saa parikseen Hari Rhodesin esittämän tummaihoisen koulutetun etsivä Jesse Williamsin. ==Rooliluettelo== *Hari Rhodes - Jesse Williams *Alex Rocco - Danny Bassett *Vonetta McGee - Ruby Harris *Ella Edwards - Helen Durbin *Scatman Crothers - pastori Markham *Herb Jefferson, Jr. - Ferdy *Robert Phillips - kapteeni Chalmers *Rudy Challenger - Aubrey Hale Clayton ==Arvioita== Video-oppaassa vuodelta 1994 Sam Inkinen kutsuu elokuvaa veriseksi ja mitään uutta tarjoamattomaksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * Luokka:Yhdysvaltalaiset toimintaelokuvat Luokka:Vuoden 1973 yhdysvaltalaiset elokuvat
Valtimon vaakuna

Valtimon kunnanvaakuna on vuonna 2019 lakkautetun Valtimon kunnan vaakuna, joka on otettu käyttöön vuonna 1952. Se on saanut aiheensa Simon Affleckista, joka toimi veronkerääjänä isonvihan aikoihin nykyisen Pohjois-Karjalan alueella. Suomessa Simo Hurttana tunnettu Affleck sai nimensä pitämänsä suurikokoisen koiran mukaan. Hurtta saavutti maineen säälimättömänä veronkantajana, mitä vaakunassa edustaa seitsemän suden ympärille siroteltua kultarahaa. Vaakunan selitys on ”punaisessa kentässä hopeinen kultavaruksinen susi pystyssä, saatteena seitsemän kultarahaa järjestettyinä 2 + 2 + 2 + 1”. Vaakunan on suunnitellut Olof Eriksson, ja se vahvistettiin käyttöön 23. helmikuuta 1952. == Lähteet == * Luokka:Suomen entisten kuntien vaakunat Luokka:Valtimo
Tamil Eelam

Tamil Eelam () on tamiliseparistien luoma nimitys alueelle, jonka he haluaisivat itsenäistyvän Sri Lankasta omaksi valtiokseen. Alueella on tamilinkielinen enemmistö, kun taas muualla Sri Lankassa enemmistön kieli on sinhala. Tamilitiikerit hallitsivat pitkään osaa alueesta, mutta nykyään koko alue on Sri Lankan hallituksen hallinnassa (katso Sri Lankan sisällissota). Alueen pinta-alaksi on arvioitu 19 509 km2 ja arvioitu väkiluku on vähän yli kolme miljoonaa. ==Aiheesta muualla== *Tamil Eelam Homepage *Tamilnet News site *Tamil Eelam - a De Facto State Luokka:Sri Lankan maantiede
Gauloises

Gauloises on ranskalainen savukemerkki. Sitä valmistaa nykyään Imperial Tobaccon omistama ranskalais-espanjalainen Altadis. Savuketta ei viime aikoina valmistettu Ranskassa.http://news.bbc.co.uk/2/hi/business/4204206.stm Sen tuotanto lopetetaan kevään 2014 tiedotteen mukaan kokonaan.Jukka Palmen, Ikoninen Gauloises-savuke tumpattiin historiaan, Yle.fi, uutiset 15.4.2014 Perinteiset Gauloises-savukkeet olivat alun perin lyhyitä, leveitä ja filtterittömiä, ja ne valmistettiin syyrialaisesta erittäin tummasta tupakasta. Tupakkalajike antoi savukkeelle vahvan ja tunnistettavan tuoksun, jota tupakoimattomat luonnehtivat palavan tervan hajuiseksi. Nykyään savukemerkkiä on saatavana myös vaaleampana versiona, jota Suomessakin ainoastaan myydään. Gauloises-brändi yhdistettiin aikoinaan taiteilijoihin ja ajattelijoihin, muun muassa Pablo Picassoon ja Jean-Paul Sartreen. Kirjallisuudessa Gauloisesia poltti muun muassa Ian Flemingin James Bond. Brändi liitettiin vahvasti romanttiseen Ranskaan, mikä lisäsi sen suosiota kirjoittajien ja taiteilijoiden keskuudessa. Gauloises oli myös Formula 1 -tallin Prost Grand Prix pääsponsori vuosina 1996–2000. ==Lähteet== == Aiheesta muualla == * Gauloises * Tupakkayhtiö Altadis Luokka:Savukemerkit
Kalevan-ottelu 1914

Kalevan-ottelu järjestettiin vuonna 1914 Helsingissä 19.–20. syyskuuta. Kilpailupaikka oli Eläintarhan kenttä. Kalevan maljan voitti Helsingin Kisa- Veikot. Ohjelmassa oli ensimmäistä kertaa painonheitto. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 mPaul Jefimoff (11,1) hylättiin myöhemmin Venäjän kansalaisuuden vuoksi Waldemar Wickholm 11,4 Erkki Kättö 11,4 John Engberg 200 mPaul Jefimoff (23,0) hylättiin myöhemmin Venäjän kansalaisuuden vuoksi Waldemar Wickholm 23,2 Erkki Kättö 24,2 Toivo Latvio 400 m Waldemar Wickholm 52,1 Ola Fogelberg 53,2 Erkki Kättö 53,3 800 m Ola Fogelberg 2.01,5 Eino Elo 2.01,6 Kustaa Ottelin 2.02,1 1 500 m Kustaa Ottelin 4.15,3 Valter Nyström 4.19,7 Eino Elo 4.22,4 5 000 m Hjalmar Nyström 15.45,7 Tatu Kolehmainen 15.49,8 Albin Stenroos 15.52,4 10 000 m Tatu Kolehmainen 32.48,4 Hjalmar Nyström 32.57,7 Heikki Liimatainen 32.57,8 TunninjuoksuTunninjuoksu kilpailtiin Helsingissä 6. syyskuuta Arvi Kokkonen 18024 Aarne Kallberg 17136 Emil Sandblom 17029 110 m aidat Waldemar Wickholm 17,0 Lars Hornborg 17,4 Rurik Hällfors 17,6 Korkeushyppy Oiva Linturi 166 Herman Plosila 166 Arvo Järvinen 163 Seiväshyppy Yrjö Koivisto 357 Arvo Järvinen 320 Jaakko Mikkola 320 Pituushyppy Emil Liljeberg 668 Juho Halme 627 Waldemar Wickholm 626 Kolmiloikka Emil Liljeberg 13,89 Juho Halme 13,70 Arvo Järvinen 12,99 Kuulantyöntö Elmer Niklander 13,79 Kalle Hongisto 12,66 Juho Halme 12,37 Kuulantyöntö yhteistulosMolempien käsien yhteistuloskilpailu Elmer Niklander 26,62 Willy Snellman 23,95 Lars Hornborg 23,77 Kiekonheitto Elmer Niklander 42,82 Harald Ekholm 38,06 Lauri Santala 34,78 Kiekonheitto yhteistulos Elmer Niklander 84,11 Armas Taipale 76,44 Willy Snellman 70,20 Moukarinheitto Elmer Niklander 44,40 Johan Pettersson 42,25 Matti Koskela 34,21 Keihäänheitto Juho Halme 56,00 Paavo Johansson 51,17 Armas Taipale 49,30 Keihäänheitto yhteistulos Paavo Johansson 95,68 Oiva Linturi 95,22 Juho Halme 91,59 Painonheitto Elmer Niklander 9,55 Johan Pettersson 9,41 Matti Koskela 8,92 ViisiotteluLajit pituushyppy, keihäänheitto, 200 m juoksu, kiekonheitto ja 1 500 m juoksu Waldemar Wickholm 10 Juho Halme 12 Emil Välimäki 14 KymmenotteluKymmenottelu kilpailtiin Helsingissä 5.–6. syyskuuta John Svanström 794,21 Kosti Aalto 706,52 Allan Lindqvist 690,42 ==Lähteet== * ===Viitteet=== Kalevan kisat 1914 Luokka:Vuoden 1914 yleisurheilu Luokka:Helsingin urheilutapahtumat
Kalevan kisat 1915

Kalevan kisat 1915 järjestettiin 14.–15. elokuuta 1915 Porissa, jossa kilpailupaikkana toimi vuonna 1909 valmistunut Tiilimäen urheilukenttä. Kalevan maljan voitti Helsingin Kisa-Veikot. Suomen Urheilulehti uutisoi ensimmäisen kerran kilpailuista nimellä Kalevan kisat. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 mPaul Jefimoff (11,6) hylättiin myöhemmin Venäjän kansalaisuuden vuoksi Erkki Kättö 11,7 Toivo Latvio 11,9 Ilmari Sandberg 12,1 200 mPaul Jefimoff (23,2) hylättiin myöhemmin Venäjän kansalaisuuden vuoksi Erkki Kättö 23,4 Toivo Latvio 24,0 Vilho Osola 24,3 400 m Waldemar Wickholm 51,5 Erkki Kättö 52,4 Yrjö Leinberg 52,9 800 m Einari Anttila 2.01,7 Eino Elo 2.02,3 Valter Nyström 2.02,7 1 500 m Einari Anttila 4.10,2 Valter Nyström 4.13,9 Erik Schönberg 4.19,3 5 000 m Albin Stenroos 15.49,1 Tatu Kolehmainen 15.49,3 Teodor Koskenniemi 15.49,6 10 000 m Albin Stenroos 32.37,6 Tatu Kolehmainen 32.37,9 Teodor Koskenniemi 33.34,4 TunninjuoksuTunninjuoksu kilpailtiin Kuopiossa 29. elokuuta Albin Stenroos 18038 Arvi Kokkonen 17781 Eino Tuhkanen 16505 110 m aidat Waldemar Wickholm 16,8 Erkki Kättö 17,2 Kaarlo Kataja 17,3 Korkeushyppy Toivo Elo 178 Arvo Järvinen 174 Ilmo Linturi 168 Seiväshyppy Arvo Järvinen 340 Yrjö Koivisto 330 Yrjö Helander 320 Pituushyppy Hugo Lahtinen 678 Ilmo Linturi 616 Kaarlo Kataja 610 Kolmiloikka Arvo Järvinen 13,54 Hugo Lahtinen 13,41 Ilmo Linturi 13,25 Kuulantyöntö Elmer Niklander 14,61 Juho Laiho 13,46 Kalle Hongisto 12,57 Kuulantyöntö yhteistulosMolempien käsien yhteistuloskilpailu Elmer Niklander 27,05 Juho Laiho 23,69 Kalle Hongisto 22,62 Kiekonheitto Elmer Niklander 43,64 Juho Laiho 35,69 Matti Varheenmaa 33,00 Kiekonheitto yhteistulos Elmer Niklander 83,11 Juho Laiho 61,29 Matti Varheenmaa 59,44 Moukarinheitto Elmer Niklander 45,41 Johan Pettersson 44,88 Juho Laiho 39,48 Keihäänheitto Toivo Elo 60,13 Matti Varheenmaa 48,54 Keihäänheitto yhteistulos Toivo Elo 101,74 Matti Varheenmaa 81,44 Painonheitto Johan Pettersson 10,09 Elmer Niklander 9,71 Juho Laiho 9,27 Viisiottelu Hugo Lahtinen 5 Arvo Järvinen 12 Toivo Latvio 13 KymmenotteluKymmenottelu kilpailtiin Kuopiossa 28.–29. elokuuta Waldemar Wickholm 7196,120 Otto Tuomikoski 6290,730 Artturi Niemi 5629,935 ==Kalevan malja== # Seura Pist 1 Helsingin Kisa-Veikot 128 2 Helsingin IFK 36 3 Hämeenlinnan Tarmo 19 Yrjö Halme: Urheilukalenteri 1932 ==Lähteet== * ===Viitteet=== Luokka:Kalevan kisat Luokka:Vuoden 1915 yleisurheilu Luokka:Porin urheilutapahtumat
Kalevan kisat 1916

Kalevan kisat järjestettiin vuonna 1916 Helsingissä 19.–20. elokuuta. Kilpailupaikka oli Eläintarhan kenttä. Kalevan maljan voitti Helsingin Kisa- Veikot. 400 metrin aitajuoksu oli ohjelmassa ensimmäistä kertaa. Tampereella järjestetyssä 25 000 metrin juoksussa kilpailtiin myös ensimmäistä kertaa Suomen mestaruudesta. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Hannes Sula 12,2 Axel Kuffschinoff 12,3 Kurt Pilack 12,3 200 m Aarni Nyström 23,6 Erkki Kättö 23,6 Erik Wilén 23,8 400 m Erkki Kättö 52,4 Janne Seppälä 53,0 Einari Anttila 53,1 800 m Einari Anttila 1.57,6 Nestori Järvelä 2.00,6 Erik Schönberg 2.01,9 1 500 m Einari Anttila 4.03,6 Erik Schönberg 4.06,0 Nestori Järvelä 4.12,0 5 000 mUusinnan voitti 21. elokuuta Albin Stenroos (15.55,4), Sameli Tala 2 m jäljessä Albin Stenroos uusinnan jälkeen 15.38,1 Sameli Tala 15.38,1 Alfred Merisalo 15.42,8 10 000 m Albin Stenroos 33.15,4 Teodor Koskenniemi 33.16,4 Tatu Kolehmainen 33.25,0 25 000 m25 000 m juoksu kilpailtiin Tampereella 2. heinäkuuta Albin Stenroos 1.32.12,3 Aarne Kallberg 1.35.07,0 Leonard Tikkanen 1.36.53,0 110 m aidatUusinnan voitti Erkki Kättö (19,2), Viljo Kainulainen ei juossut Erkki Kättö 17,2 Viljo Kainulainen 17,2 Atte Vuori 17,3 400 m aidat Erkki Kättö 59,3 Erik Wilén 62,5 Kurt Pilack 64,2 Korkeushyppy Oiva Linturi 176 Artturi Niemi 174 V. Kontula 168 Seiväshyppy Yrjö Helander 335 Jussi Ruoho 330 Väinö Ikonen 320 Pituushyppy Otto Tuomikoski 640 Viljo Kainulainen 633 Paavo Saarijärvi 624 Kolmiloikka Ossian Nylund 13,58 Jussi Ruoho 13,38 Ilmo Linturi 13,28 Kuulantyöntö Elmer Niklander 14,17 Juho Laiho 14,16 Ranne Roni 12,98 Kuulantyöntö yhteistulosMolempien käsien yhteistuloskilpailu Elmer Niklander 26,06 Juho Laiho 25,04 Ranne Roni 24,36 Kiekonheitto Elmer Niklander 41,30 Ranne Roni 37,96 Juho Laiho 36,59 Kiekonheitto yhteistulos Elmer Niklander 81,93 Ranne Roni 71,71 Anders Eriksson 66,33 Moukarinheitto Elmer Niklander 44,83 Juho Laiho 44,32 Johan Pettersson 39,52 Keihäänheitto Urho Peltonen 60,30 Lauri Kesäjärvi 55,70 Juho Halme 53,76 Keihäänheitto yhteistulos Urho Peltonen 106,65 Paavo Johansson 96,66 Antti Jaakkola 94,89 Painonheitto Johan Pettersson 9,98 Elmer Niklander 9,51 Erik Eriksson 8,69 Viisiottelu Juho Halme 10 Einari Alho 11 Johannes Leino 12 KymmenotteluKymmenottelu kilpailtiin Tampereella 1.–2. heinäkuuta Sergei Andersson 7173,500 Juho Laiho 6804,985 ==Kalevan malja== # Seura Pist 1 Helsingin Kisa-Veikot 96,5 2 Helsingin IFK 37,5 3 Mäntsälän Veli 13 Yrjö Halme: Urheilukalenteri 1932 ==Lähteet== * ===Viitteet=== Luokka:Kalevan kisat Luokka:Vuoden 1916 yleisurheilu Luokka:Helsingin urheilutapahtumat
Tellervo Hakkarainen

Tellervo Hakkarainen (7. syyskuuta 1916 Kolari – 21. helmikuuta 2008 Helsinki) oli Lotta-aatteen keskeisiä vaikuttajia. Hänelle myönnettiin talousneuvoksen arvo. Hakkarainen valmistui kotitalousopettajaksi. Hän toimi Lotta-järjestössä vuodesta 1939 alkaen. Lotta-järjestön lakkauttamisen jälkeen syntynyt Suomen Naisten Huoltosäätiö perusti Työmaahuolto Oy:n, jonka perustajiin hän kuului, oli sen toimitusjohtaja 1946–1973, ja johtokunnan puheenjohtaja 32 vuotta. Työmaahuolto aloitti toimintansa järjestämällä Lapin jälleenrakennustyömaiden ruokahuollon, jatkoi muonittamalla olympiakisat, kehitti työmaaruokailun, jota hoiti sadoissa työpaikoissa. Fazer Catering (myöh. Amica) osti yrityksen 1978. Lotta-Svärd -säätiöksi nimensä myöhemmin muuttaneen Huoltosäätiön hallituksen jäsen hän oli vuodesta 1960 ja puheenjohtaja 1985–1996. ==Kirjallinen tuotanto== *Amerikan tapaan, 120 amerikkalaisen keittiön ruokaohjetta, koonneet ja toim. Tellervo Hakkarainen & Marion Pederson, Otava, 1961 *Hyvää ruokaa, nykyaikaisen kodin keittokirja, toim. Tellervo Hakkarainen, Anna-Britt Agnsäter, 1953 *Lotta sodassa ja rauhan töissä, Tellervo Hakkarainen, Maarit Huovinen, WSOY, 1999 *Nuoripari keittiöpuuhissa, toim. Tellervo Hakkarainen ja Anna-Liisa Lepistö, Yleisradio, Tammi, 1952 ==Lähteet== *Biografiakeskus *Helsingin Sanomat 12.3.2008 s. C9, muistokirjoitus Luokka:Keittokirjailijat Luokka:Lotta Svärd -järjestössä vaikuttaneet henkilöt Luokka:Suomalaiset tietokirjailijat Luokka:Suomalaiset yhteiskunta-aktivistit Luokka:Vuonna 1916 syntyneet Luokka:Vuonna 2008 kuolleet
Kielletyt leikit

Kielletyt leikit tarkoittaa seuraavia asioita: * Kielletyt leikit (Jeux interdits), ranskalainen elokuva vuodelta 1952 * Kielletyt leikit (Inventing the Abbotts), yhdysvaltalainen elokuva vuodelta 1997 * Kielletyt leikit, Carolan albumi vuodelta 1970 * Kielletyt leikit, Carolan kokoelmalevy vuodelta 1997 * Kielletyt leikit (Pranksta Rap), Simpsonit-televisiosarjan jakso.
Suomen Sähkölaitosyhdistys

Suomen Sähkölaitosyhdistys ry on sähköä tuottavien ja jakavien sähkölaitosten yhteistyö- ja etujärjestö. Yhdistys on perustettu vuonna 1926. Vuonna 1996 yhdistykseen kuului 101 jäsentä, pääosin alueellisia sähköyhtiöitä.Poikkeuslupa Suomen Sähkölaitosyhdistys ry:n poikkeamasähkökauppaa koskevaan suositukseen sisältyvälle hintayhteistyölle - Kilpailuvirasto Sähkölaitosyhdistyksen kytkentäsuositus (SLY-kytkennät) vuodelta 1992 määrittelee sähkölämmityksen kytkennät omakotitaloissa.Sähkölämmityksen ohjaus ja säätö Sähkölaitosyhdistys on nykyään nimeltään Sähköenergialiitto (Sener) ja se toimii Energiateollisuus ry:n yhteydessä. == Lähteet == Luokka:Suomalaiset teknologiajärjestöt Luokka:Sähkö Luokka:Elinkeinoelämän järjestöt
Pekka Suhonen

Jussi Pekka Suhonen (16. elokuuta 1938 Helsinki – 11. marraskuuta 2011 Helsinki) oli suomalainen toimittaja ja kirjailija. Suhonen oli myös Suomen johtavia arkkitehtuuri- ja muotoilukriitikoita. Suhosen vanhemmat olivat vanhemmat professori Esko Suhonen ja filosofian maisteri Alli Suviala. Hän pääsi ylioppilaaksi 1956 ja opiskeli aluksi arkkitehtuuria Teknillisessä korkeakoulussa 1956–1959 ja valmistui sitten humanististen tieteiden kandidaatiksi Helsingin yliopistosta 1963. Suhonen toimi Ylioppilaslehden arkkitehtuuriarvostelijana 1958–1961, Uuden Suomen kuvataidetoimittajana 1963–1965 sekä kustannustoimittajana Otavassa 1965–1967 ja WSOY:ssa 1968–1970. Vapaa kirjailija hän oli vuodesta 1970. == Teoksia == * Kootut runot. Otava 1965 * Tytöt lähtevät maailmalle, novelleja. Otava 1966 * Palava omaisuus, runoja. Otava 1968 * Harhaileva poika, nuortenkirja. Tammi 1971 * Kauniiden naisten juttu: romanttinen seikkailuromaani. Tammi 1972 * Delfiini ja muita esseitä. Otava 1973 * Manta eli Eläimet runoilevat ja muistelevat, saturomaani. Tammi 1974 * Moskovalainen huivi, runoja. Otava 1976 * Savenvalaja Hasan: tarina itäisiltä mailta, romaani, kuvitus Riina Ahonen. Otava 1977 * Tulia yön puutarhassa, runoja. Otava 1979 * Artek: alku, tausta, kehitys, kuvitus ja taitto Ben af Schultén. Artek, Helsinki 1985 * Marimekkoilmiö, toimittajat Pekka Suhonen ja Juhani Pallasmaa. Weilin & Göös 1986 * Pikku paratiisi: haavetta ja totta seuduista ja paikoista, esseitä. Otava 1988 * Akseli Gallen-Kallela, käsityöläinen ja osallistuja. Gallen- Kallelan museo, Espoo 1989 * Ennen ukkosta, runoja. Otava 1991 * * Design by Marja Kurki, teksti Pekka Suhonen, valokuvat Kaj G. Lindholm. Otava 1996 * Tutkielmia naisista, kunnianhimosta ja julkisuudesta. 1. Ulla Möllensvärd 2. Aino Ackté 3. Marlene Dietrich. Otava 1996 * Yöllä he menivät uimaan ja muita kirjoituksia, esseitä. Otava 1998 * Ei vain muodon vuoksi: Suomen taideteollisuusyhdistys 125 vuotta. Otava 2000 == Palkinnot == * Parnasson palkinto 1963, 1965, 1966 * J. H. Erkon palkinto 1965 * Valtion kirjallisuuspalkinto 1967, 1980 * Valtion nuorisokirjailijapalkinto 1973 * Topelius-palkinto 1975 * E. J. Vehmaksen palkinto 1981 * Suomen Taideyhdistyksen Kirjallisuuspalkinto 1986 * Valtion tiedonjulkistamispalkinto 1986 * Alfred Kordelinin säätiön kirjallisuuspalkinto 1987 * Arvostelijain valtionpalkinto 1989 * Estlander-palkinto 2000 == Lähteet == Luokka:Suomalaiset kirjailijat Luokka:Suomalaiset runoilijat Luokka:Suomalaiset kriitikot Luokka:Suomalaiset taidekriitikot Luokka:Suomalaiset toimittajat Luokka:Vuonna 1938 syntyneet Luokka:Vuonna 2011 kuolleet
Laura Lindstedt

Laura Valpuri Lindstedt (s. 1. toukokuuta 1976 Kajaani) on suomalainen kirjailija ja kirjallisuudentutkija. Hän voitti kaunokirjallisuuden Finlandia- palkinnon teoksellaan Oneiron vuonna 2015. == Elämä ja ura == Lindstedt valmistui ylioppilaaksi Kajaanin Linnan lukiosta vuonna 1995 ja filosofian maisteriksi Helsingin yliopiston taiteiden tutkimuksen laitoksesta vuonna 2002 pääaineenaan yleinen kirjallisuustiede. Sivuaineina hän opiskeli teoreettista filosofiaa, ranskan kieltä, taidehistoriaa ja semiotiikkaa. Vuosina 2001–2004 Lindstedt työskenteli Suomen kulttuurihistoria 1–5 -teossarjan kustannustoimittajana Tammen suurteososastolla. Hän on kirjoittanut arvosteluita, artikkeleita ja esseitä muun muassa Nuoreen Voimaan, Filmihulluun ja Kiiltomato.net-verkkolehteen. Lindstedt oli Nuoren Voiman Liiton puheenjohtaja 2011–2012. Hän toimii myös muun muassa Mahdollisen Kirjallisuuden Seurassa. Lindstedt viimeistelee väitöskirjaansa kommunikaation ongelmasta ranskalaisen kirjailijan Nathalie Sarrauten tuotannossa. Lindstedtin esikoisteos Sakset (2007) oli ehdolla Finlandia-palkinnon ja Helsingin Sanomien kirjallisuuspalkinnon saajaksi. Lindstedtin toinen romaani Oneiron sai Finlandia-palkinnon ja Toisinkoinen-palkinnon vuonna 2015 ja oli myös vuoden 2016 Runeberg-palkintoehdokkaana. Finlandia-palkinnon jakotilaisuudessa pitämässään puheessa Lindstedt arvosteli voimakkaasti Juha Sipilän hallituksen politiikkaa. Puhe sai runsaasti sekä myönteistä että kielteistä huomiota. Oneiron oli myös toinen Suomen ehdokkaista Pohjoismaiden neuvoston kirjallisuuspalkinnon saajaksi 2017. Lindstedtin kolmas romaani Ystäväni Natalia ilmestyi vuonna 2019. Sen käännösoikeudet on myyty 12 maahan. Loppuvuodesta 2023 julkaistavassa väitöskirjassaan Mielen reunoilla, merkityksen kynnyksellä Lindstedt käsittelee kaunokirjallisten tropismien mysteeriä ja pohtii, voiko käsitettä soveltaa muidenkin kuin Nathalie Sarrauten tuotantoon. Hän esittelee väitöskirjassaan Sarrauten tuotantoa ja toisen maailmansodan jälkeistä ransakalaista kirjallisuuskeskustelua.Teos 2023 Kesä & Syksy s. 33 (kustantajan ennakkotiedote) == Teokset == * * * * * Mielen reunoilla, merkityksen kynnyksellä. (Väitöskirja, Nathalie Sarrauten tuotanto) Helsinki: Teos 2023 ISBN 978-952-363-304-9 (ilmestyy joulukuussa 2023) == Lähteet == == Aiheesta muualla == * Laura Lindstedtin verkkosivut * Laura Lindstedt: Sakset. Yle Elävä arkisto. * Laura Lindstedt Prosak-proosaklubilla 19.1.2016. Kirjastokaista-video. Luokka:Suomalaiset kirjailijat Luokka:Finlandia-palkinnon saajat Luokka:Suomalaiset kirjallisuustieteilijät Luokka:Vuonna 1976 syntyneet Luokka:Elävät henkilöt
Jännetuppitulehdus

thumb|Jännetuppitulehdus Jännetuppitulehdus, tendovaginitisFacta 2001 s. 473 tai tenosynovitis on tupellista jännettä ympäröivän kalvon tulehdus. Tupettoman jänteen tulehdusta kutsutaan vieruskudostulehdukseksi. Tulehdus aiheutuu usein kyseessä olevan raajan yksitoikkoisesta liikkeestä tai äkillisestä venähdyksestä. Jännetuppitulehdusta esiintyy tavallisimmin ranteen ja sormien ojentajajänteissä kyynärvarressa sekä sormien koukistajajänteissä. Jännetuppitulehdus saattaa olla seurausta nivelreumasta, kihdistä, sokeritaudista tai eräistä yleistaudeista. Tulehduksen oireena on muutamasta päivästä pariin viikkoon kestävää kuumotusta, turvotusta ja punoitusta. Itse jänteen paraneminen voi kuitenkin kestää vielä montakin viikkoa.http://www.terveyskirjasto.fi/terveyskirjasto/tk.koti?p_artikkeli=dlk00269&p;_haku=j%E4nnetuppitulehdus Jännetuppitulehdus, Terveyskirjasto.fi ==Hoito== Rasituksen välttäminen parantaa useimmiten jännetuppitulehduksen muutaman viikon kuluessa. Kivunlievitykseen voi käyttää tulehduskipulääkkeitä tai voiteita. Jos tulehdus pitkittyy tai kipu on kova, pitää hakeutua lääkäriin. Tällöin tulehdusta voidaan tarpeen vaatiessa hoitaa kortisoniruiskeilla. Joissakin tapauksissa tarvitaan jopa leikkaushoitoa. ==Lähteet== Luokka:Tuki- ja liikuntaelinten sairaudet Luokka:Seulonnan keskeiset artikkelit
Erik von Markovik

Erik von Markovik (s. 24. syyskuuta 1971 Toronto, Ontario) on kanadalainen taikuri, innovaattori ja luennoitsija. Markovik sai julkisuutta Neil Straussin The Game -kirjalla (suom. Pelimies, alaston totuus pokaajien veljeskunnasta), jonka päähenkilö hän on. Markovik tuli myös tunnetuksi VH1-kanavalla näytetyn The Pick-up Artist -ohjelmasta. Markovik, joka käyttää taiteilijanimeä Mystery, on pokaamisyhteisön johtohenkilö ja teoreetikko, joka on luonut merkittävän osan alan käsitteistä. Markovikin luomia käsitteitä ovat muun muassa ”neg” (suom. esimerkiksi negaus), ”peacocking” (suom. riikinkukkoilu) ja kolmen sekunnin sääntö. Markovikin teoria perustuu osaksi evoluutiopsykologiaan. Hän perustelee ihmisten lähestymispelkojen (miesten pelon lähestyä naista) johtuvan siitä, että evoluutio on kehittänyt ihmisen heimokulttuureissa, joissa väärän henkilön lähestyminen on voinut johtaa kuolemaan tai sulkemiseen lauman ulkopuolelle. Luokka:Taikurit Luokka:Kanadalaiset henkilöt Luokka:Vuonna 1971 syntyneet Luokka:Elävät henkilöt
Hätämerkki

Hätämerkit ovat kansainvälisesti hyväksyttyjä signaaleja, joiden avulla merihädässä olevat voivat pyytää apua. Niitä voidaan antaa radiolaitteilla, näkyvillä merkeillä tai kuuluvalla äänellä. Seuraavat merkit, käytettyinä tai näytettyinä joko yhdessä tai erikseen, tarkoittavat hätää ja avun tarvetta: * tykinlaukaus tai muu pamahdusmerkki annettuna noin 1 minuutin väliajoin * keskeytymätön ääni jollakin sumumerkinantolaitteella * yksitellen lyhyin väliajoin ammutut raketit tai pommit, jotka sinkoavat punaisia tähtiä * millä tahansa viestitysmenetelmällä annettu merkkiryhmä • • • – – – • • • (SOS) Morsen järjestelmän mukaan * radiopuhelimella annettu viesti, joka muodostuu puhutusta sanasta "MAYDAY" * hätämerkki N C Kansainvälisen viestityskirjan mukaan * merkki, jonka muodostaa nelikulmainen lippu ja sen ylä- tai alapuolella oleva pallo tai muu sen kaltainen esine * tulen liekit aluksessa (esim. palavista terva- tai öljytynnyreistä ym.); * laskuvarjoraketti tai käsisoihtu, joka näyttää punaista valoa * savumerkki, joka kehittää oranssin väristä savua * sivuille ojennettujen käsivarsien verkkainen ja jatkuva nostaminen ja laskeminen * digitaalisella selektiivikutsulla (DSC) annettu hälytys VHF kanavalla 70 * alukselta maihin lähetetty hälytys, joka on lähetetty käyttäen Inmarsatin tai jonkun muun satelliittipalvelujen tarjoajan päälaitetta aluksella * hätäpaikkaa ilmaisevan poijun radiomerkit * radioliikennejärjestelmillä lähetetyt hyväksytyt merkit, mukaan lukien tutkatransponderit. Aikaisemmin on hätämerkkinä käytetty myös ylösalaisin käännettyä kansallislippua. Tästä on kuitenkin luovuttu, eikä se alkujaankaan ollut kaikkien maiden alusten käytettävissä, koska useiden maiden (esim. kaikki Pohjoismaat ja Yhdistyneen kuningaskunnan Union Jack, sekä Englannin, Skotlannin ja Irlannin omat liput) liput ovat ylösalaisin käännettyinä aivan samanlaisia kuin oikein päinkin. Sen lisäksi esimerkiksi Puolan lippu ylösalaisin on samannäköinen kuin Indonesian lippu. Käytäntö saattoi olla Yhdysvalloista peräisin, sillä Yhdysvaltain lippu kuuluu maailman tunnetuimpiin kansallislippuihin, ja siitä näkee välittömästi, onko se oikein vai väärin päin. Hätämerkkien tai muiden niitä erehdyttävästi muistuttavien merkinantojen käyttö muuhun tarkoitukseen kuin avunpyyntöön hädässä on rangaistavaa. Tämä koskee esimerkiksi hätärakettien käyttöä ilotulitusraketteina. == Viestilipuilla NC annettava hätämerkki == Viestiliput N ja C. == Lähteet == == Aiheesta muualla == * What Does SOS Mean? Luokka:Merenkulku Luokka:Vesiliikenne Luokka:Turvallisuus
Känkkäränkkä ja Artturi Robotti

Känkkäränkkä ja Artturi Robotti on suomalaislaulaja Mikko Alatalon 12. studioalbumi vuodelta 1984. Alatalon ja Harri Rinteen uudelle lastenlevylle keksittiin Artturi Robotti, E.T.–tyyppinen rakkautta levittävä avaruushahmo. Markkinointitarkoituksessa hahmosta valmistettiin noin metrin korkuinen robotti. Robotti kuitenkin jätettiin pois lopullisesta markkinointikampanjasta lapsista muodostuneelta testiryhmältä saadun huonon palautteen vuoksi. Tutkimuksen mukaan yli kaksi viidesosaa lapsista piti tutkimuksen robottia pelottavana. Levyn lauluja olivat muiden muassa omiin kokemuksiin perustuva ”Takapenkin räpätys”, ”Poppaloora, puhuva auto”, Vanha Isäntä -yhtyeen kanssa esitetty ”Kiva kun on mukavaa” sekä uudeksi kehtolauluksi tarkoitettu ”Suojelusenkeli”. Albumi julkaistiin Hi-Hat-levymerkillä LP-levynä ja C-kasettina eikä sitä ole toistaiseksi julkaistu CD-levynä. == Kappaleet == Kaikki kappaleet säveltäneet & sanoittaneet M. Alatalo – H. Rinne sekä sovittanut M. Alatalo, ellei toisin mainita. Jousisovitukset tehnyt Masi Luoma. === A-puoli === # # # # # # # === B-puoli === # * # # # # # # # LP-levyn (HILP 165) takakannen tiedot. == Kokoonpano == === Muusikot === * Mikko Alatalo – laulu (1–10, 12–15) * Masi Luoma – piano, syntetisaattorit ja harmonikka * Seppo Alajoki – sähkö- ja akustiset kitarat * Pertti Tolonen – bassokitara * Artto Rautajoki – rummut * Upi Sorvali – lyömäsoittimet ja tehosteet * Pertti Päivinen – alttosaksofoni * Juha Tikka – taustalaulu * Teuvo Lampinen – taustalaulu * Jorma Ylösen jousiryhmä – jouset * Peter Mirolybovin venäläinen dobraryhmä * Bianca Morales – laulu (2) * Pikku-Jussi Salonen – laulu (3, 11) * Pispan koulun 3. musiikkiluokan lauluryhmä – lapsikuoro * Pekka Nikula – lapsikuoron johto === Tuotanto === * Make Törrönen – äänitys (Subway Studio, 1984), miksaus (Subway * Tommi Liuhala – miksaus (Subway), tuottaja * Mikko Alatalo – tuottaja * Petri Nuutinen – kansi * Stan Shingler – kansi == Lähteet == == Aiheesta muualla == * Albumi Suomen äänitetietokannassa Luokka:Vuoden 1984 albumit Luokka:Mikko Alatalon albumit Luokka:Tommi Liuhalan tuottamat albumit Luokka:Suomalaiset lastenalbumit
Ernest Acker

Ernest Acker (28. elokuuta 1852 Bryssel – 12. kesäkuuta 1912) oli belgialainen arkkitehti. Hänen mukaansa on nimetty 1922 perustettu Belgian kuninkaallisen akatemian arkkitehtuuripalkinto Prix Ernest Acker d'Architecture, jonka ovat saaneet muun muassa Ryo Inagaki (2003) ja Frank Verplanken (1985). Luokka:Belgialaiset arkkitehdit Luokka:Vuonna 1852 syntyneet Luokka:Vuonna 1912 kuolleet
Le Manoir du diable

Le Manoir du diable (”pahuuden talo”) on lyhyt mykkäkauhuelokuva, jonka ohjasi ranskalainen elokuvantekijä Georges Méliès. Sitä pidetään maailman ensimmäisenä kauhuelokuvana, koska se valmistui varsin varhain, jouluaattona 1896. Vaikka elokuva kesti vain kolme minuuttia, siinä oli silti merkittävä määrä erilaisia elementtejä, joiden tarkoitus oli herättää ihmisessä pelontunteita. Näitä elementtejä ovat muun muassa elokuvassa esiintyvät jättimäinen lepakko, linna, luurangot sekä aaveet. Elokuvassa esiintyy myös Saatana. Luokka:Ranskalaiset kauhuelokuvat Luokka:Ranskalaiset mustavalkoelokuvat Luokka:Vuoden 1896 ranskalaiset elokuvat Luokka:Ranskalaiset lyhytelokuvat Luokka:Ranskalaiset mykkäelokuvat
Karri Lämpsä

Karri Lämpsä (s. 8. toukokuuta 1972 Iisalmi) on suomalainen näyttelijä. Hän on työskennellyt Kuopion kaupunginteatterissa vuodesta 2001. Lämpsä on näytellyt myös useissa suomalaisissa televisiosarjoissa ja elokuvissa, kuten Yle TV2:n kuusiosaisessa komediasarjassa Peräkamaripojat (2001), jossa hänellä oli miespääosa. == Ura == Lämpsä valmistui näyttelijäksi Tampereen yliopiston näyttelijätyön laitokselta. Hänet kiinnitettiin Kuopion kaupunginteatteriin, jossa hänen roolitehtäviään ovat olleet muun muassa Aarne (Onnen maa), Akusti Muumäki (Niskavuoren Heta) ja Raimo Kytöniemi (Sydänkohtauksia). Lämpsä on näytellyt myös Niskavuoren Juhanin roolin ja nimiroolin mustassa komediassa Gabriel, tule takaisin. "Lämpsän olemuksessa on täydellistä hurmurin itsevarmuutta", Savon Sanomien kriitikko arvioi Lämpsän suoritusta. Lämpsä on opiskellut työn ohessa kauppatieteitä ja toiminut Kuopion kaupunginteatterin määräaikaisena myyntipäällikkönä. == Elokuvat ja televisiosarjat == Vuosi Elokuva / Televisiosarja Rooli 2001 Peräkamaripojat Oskari Fräntilä 2002 Luokkajuhla 2005 Elli Kari Kuitunen 2011 Syvälle salattu Jukka Riikonen Hiljaisuus Lääkäri 2023 Hormonit! Kari Orimus == Lähteet == ==Aiheesta muualla== * * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
William Crathorn

William Crathorn (eli noin 1330) oli englantilainen myöhäiskeskiaikainen filosofi. Hän kuului ensimmäiseen sukupolveen Oxfordin yliopistossa vaikuttaneita filosofeja Wilhelm Ockhamilaisen jälkeen, ja kritisoi ja kehitti edelleen tämän ajattelua. Crathorn saattoi olla kotoisin Crathornen kylästä Yorkshirestä. Hän liittyi dominikaaniseen sääntökuntaan ja opiskeli sen jälkeen Oxfordissa. Siellä hän luennoi vuosina 1330-32 Petrus Lombarduksen Sentensseistä, josta häneltä on säilynyt kommentaari. Crathorn tunnetaan ennen kaikkea kieltä ja kognitiota käsittelevistä teorioistaan, ontologiaa sekä skeptisismiä vastaan suunnatuista argumenteista. Mentaalisten representaatioiden suhteen hän kannatti näkemystä, jonka mukaan jotakin oliota koskevan mentaalisen representaation tulee olla samankaltainen kuin kohteensa: esimerkiksi punaisen olion representaatio on punainen. Wilhelm Ockhamilaisen lisäksi Crathorn kritisoi myös mm. Tuomas Akvinolaisen, Duns Scotuksen, Richard Fitzralphin ja Robert Holkotin ajatuksia. Crathorn pysyi nominalistina huolimatta kritiikistään Wilhelm Ockhamilaista kohtaan. == Teoksia == * Quaestiones super librum sententiarum, toim. F. Hoffmann. Teoksessa Questionen Zum ersten Sentenzenbuch, Beiträge zur Geschichte der Philosophie und Theologie des Mittelalters, Band 29, Aschendorff, Münster, 1988. == Lähteet == == Aiheesta muualla == * Luokka:Englantilaiset filosofit Luokka:Keskiajan filosofit Luokka:Dominikaanit Luokka:Occamismi Luokka:Nominalistit
Pentti Airikkala

Pentti Airikkala (4. syyskuuta 1945 Helsinki – 30. syyskuuta 2009 Berkshire, Yhdistynyt kuningaskunta) oli suomalainen ralliautoilija. Hän ajoi 36 MM- sarjan osakilpailua vuosina 1973–1990 ja vielä yhden vuonna 2003. Muista huippukuljettajista poiketen hän ei kiertänyt koko sarjaa, vaan osallistui urallaan MM-sarjassa lähinnä vain Suomen ralliin, Ruotsin ralliin ja RAC- ralliin. Vuosina 1979 ja 1980 Airikkala ajoi neljäntenä MM-rallinaan Uuden- Seelannin rallissa Vauxhallin tehdaskuljettajana. Molemmilla kerroilla ralli päättyi keskeytykseen. Viimeisellä kaudellaan 1990 Airikkala kilpaili Suomen ja Ruotsin rallien lisäksi San Remossa ajokkinaan Q8 Teamin Ford Sierra. San Remo oli kauden kolmesta MM-rallista ainoa, jossa Airikkala ajoi maaliin asti sijoittuen yhdenneksitoista. http://www.ewrc- results.com/profile.php?p=1326&sct;=1 Vuonna 1989 Airikkala voitti RAC-rallin Mitsubishi Galant VR-4 -autolla kartanlukijanaan irlantilainen Ronan McNamee. Palkintosijoja MM-sarjassa hänellä on kuusi ja pisteitä yhteensä 102. Paras sijoitus MM-sarjassa oli yhdeksäs sija vuonna 1981. Airikkala osallistui myös Britannian rallisarjaan 1970- ja 1980-luvulla. Hän voitti sarjan vuonna 1979. Uransa jälkeen Airikkala piti Oxfordshiressä rallikoulua. Hänen oppilaitaan olivat muun muassa Colin McRae ja Richard Burns sekä Mikko Hirvonen ja Jari- Matti Latvala. Airikkala kuoli 30. syyskuuta 2009 syöpään. Hän oli kuollessaan 64-vuotias. == Saavutuksia == * 37 MM-rallia * 1 MM-ralli voitto (RAC-ralli 1989) * 6 palkintosijaa * 147 erikoiskoevoittoa * 102 MM-pistettä * Ensimmäinen MM-ralli Jyväskylän Suurajot vuonna 1973 * Viimeinen MM-ralli Walesin ralli vuonna 2003 == Lähteet == == Aiheesta muualla == * Flying Finns * World Rally Archive * Pentti Airikkalan rallikoulu Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1945 syntyneet Luokka:Vuonna 2009 kuolleet
Luokka (matematiikka)

Matematiikassa ja erityisesti joukko-opissa luokka tarkoittaa joukkojen kokoelmaa, joka voidaan määritellä sen jäsenille yhteisillä ominaisuuksilla. Jotkut luokat ovat joukkoja (kuten kaikkien parillisten kokonaislukujen joukko), toiset taas eivät (kaikkien ordinaalilukujen luokka tai kaikkien joukkojen luokka). Luokka, joka ei ole joukko, on aito luokka. Joskus sanaa luokka käytetään joukon synonyyminä, esimerkiksi ekvivalenssiluokka. ==Kirjallisuutta== * Luokka:Joukko-oppi
Tappajatomaattien hyökkäys

Tappajatomaattien hyökkäys (tunnetaan myös nimellä Tappajatomaatit, ) on vuonna 1978 valmistunut John De Bellon ohjaama komediaelokuva. Elokuvaan tehtiin kolme jatko-osaa: Tappajatomaattien paluu (1988), Tappajatomaatit iskevät takaisin (1990) ja Tappajatomaatit ja Ranskan vallankumous (1991) Elokuvasta tehtiin myös piirrossarja vuonna 1990, jota on esitetty Suomessa MTV3-kanavalla 1990-luvulla nimellä Tomaatit soseeksi. == Juoni == Tarina alkaa, kun verenhimoinen tomaatti hyppää ulos keski-ikäisen amerikkalaisen perheenäidin ostoskassista ja hyökkää hänen kimppuunsa... Hurja toiminta jatkuu, kun tappajatomaatit hyökkäävät joukolla. == Arvioita == Video-oppaassa vuodelta 1994 Bello Romano kutsuu elokuvaa venytetyksi vitsiksi ja antaa sille yhden tähden viidestä, mikä vastaa sanallista arviota ”huono”. VideoHound’s Golden Movie Retriever kutsuu elokuvaa kaikkien aikojen huonoimman elokuvan ehdokkaaksi sarjassa ”tahallisesti huonot”. Elokuva saa tähtien sijasta arvosanan ”Woof!”.Attack of the Killer Tomatoes, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). == Lähteet == Luokka:Yhdysvaltalaiset kauhukomediat Luokka:Vuoden 1978 yhdysvaltalaiset elokuvat
Arto Lindberg (jalkapalloilija)

Arto Lindberg (s. 29. tammikuuta 1989 Valkeakoski) on suomalainen jalkapalloilija. Hän on pelipaikaltaan keskikenttäpelaaja. Maaliskuussa 2008 Lindberg kutsuttiin U19-maajoukkueeseen, joka matkusti Porto International-turnaukseen Portugaliin. Lindberg on pelannut poikamaajoukkueissa yhteensä 18 ottelua. Lindberg pelasi 14 ottelua Ykkösen PP-70:ssa kaudella 2007. Pelattuaan kauden 2008 Kuopion Palloseurassa Veikkausliigassa hän siirtyi kaudelle 2009 Tampereen Pallo-Veikkojen riveihin. Neljän TPV-kauden jälkeen Lindberg siirtyi Ykköseen nousseen Ilveksen riveihin yhden vuoden sopimuksella. ==Lähteet== ==Aiheesta muualla== *Veikkausliiga Hall of Fame *#7 Arto Lindberg | Ilves Jalkapallon edustusjoukkue Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Jean-Marie Lehn

Jean-Marie Lehn (s. 30. syyskuuta 1939 Rosheim) on ranskalainen kemisti. Hän sai Nobelin kemianpalkinnon vuonna 1987 työstään supramolekulaarisen kemian ja supermolekyylien parissa sekä erityisesti kryptandien synteesistä. Lehn jakoi palkinnon Donald J. Cramin ja Charles J. Pedersenin kanssa. Lehn on julkaissut yli 800 vertaisarvioitua kemiaa koskevaa artikkelia. Lehn opiskeli aluksi musiikkia tullakseen kotikaupunkinsa Rosheimin kanttoriksi. Myöhemmin hän kuitenkin luopui ajatuksesta. Hän jatkoi urkujen soittamista kuitenkin myös koko tieteilijän ammattiuransa aikana. Vuosina 1950-1957 Lehn opiskeli latinaa, kreikkaa, englantia ja ranskankielistä kirjallisuutta. Hän kiinnostui filosofiasta ja luonnontieteistä, erityisesti kemiasta. Lehn suoritti alemman korkeakoulututkinnon filosofiassa vuonna heinäkuussa 1957 ja alemman korkeakoulututkinnon luonnontieteissä saman vuoden syyskuussa. Valmistuttuaan Lehn työskenteli opettajansa Guy Ourissonin laboratoriossa jatkaen tohtorin opintojaan. Siellä hän oli vastuussa laboratorion ensimmäisestä NMR- spektrometrista. Valmistuttuaan filosofian tohtoriksi työskenteli hän vuoden Robert Burns Woodwardin laboratoriossa Harvardin yliopistossa tehden töitä muun muassa B12-vitamiinin synteesin parissa. Vuonna 1966 Lehn sai apulaisprofessorin paikan Strasbourgin yliopistosta. Hänen päätutkimuskohteensa oli aineiden rakenne. Vuonna 1968 Lehn onnistui syntetisoimaan häkinkaltaisia molekyylejä, jotka sulkivat sisäänsä ainoastaan yhdenlaisen molekyylin. Tämä oli tärkeä askel uuden supramolekulaarisen kemian alalla, joka tutkii aineiden sisäisten sidosten sijasta intermolekulaarisia sidoksia. Kryptandeista, kuten Lehn yhdisteitä nimittää tulikin hänen uransa erityinen mielenkiinnon kohde. Vuonna 1980 hänestä tuli opettaja maineikkaaseen Collège de Franceen. == Lähteet == == Aiheesta muualla == *Nobel-tarinoita 5: Jean-Marie Lehn - biologia on molekyylimaailman kehittynein ilmaus Luokka:Ranskalaiset kemistit Luokka:Nobelin kemianpalkinnon saajat Luokka:Ranskan tiedeakatemian jäsenet Luokka:Vuonna 1939 syntyneet Luokka:Elävät henkilöt
Ilmajoen lento-onnettomuus

Ilmajoen lento-onnettomuus tapahtui 14. marraskuuta 1988, kun Wasawingsin Embraer 110 EMB-P1 Bandeirante -lentokone törmäsi maahan Ilmajoen lentoaseman lähistöillä. Kone oli ollut reittilennolla Helsingistä Ilmajoelle. Onnettomuudessa kuolivat heti koneen päällikkö, perämies ja kolme matkustajaa. Yksi matkustaja menehtyi vammoihinsa viikkoa myöhemmin sairaalassa. Lisäksi kaksi koneen matkustajista sai vakavia vammoja, neljä lieviä. Kone putosi metsään osuen puihin 180 metriä pitkällä törmäysurallaan ja sen osia osui myös voimajohtoon aiheuttaen kahden minuutin sähkökatkon mm. lentokenttäalueelle. Koneen siivet ruhjoutuivat pahoin ja sen rungon etuosa ohjaamo mukaan lukien tuhoutui kokonaan neljän metrin pituudelta. Matkustamo säilyi kuitenkin suurelta osin ehjänä, eikä kone syttynyt tuleen pientä moottoripaloa lukuun ottamatta. Koneen rahtina olleita iltapäivälehtinippuja levisi ympäri maastoa törmäysuran varrelle. Tutkimuslautakunta arvioi onnettomuuden syyksi lentäjän tekemän päätöksen jatkaa kentän lähestymistä, vaikka näkyvyysolosuhteet olivat huonot eikä koneesta ollut näköyhteyttä kentän valoihin tai kiitotiehen. Myös Wasawings-lentoyhtiön puutteellisen turvallisuuskulttuurin katsottiin myötävaikuttaneen onnettomuuteen. Tutkimuslautakunta arvosteli tiukasti sekä lentoyhtiötä että sen toimilupien myöntäjää ilmailuhallitusta. Onnettomuuden uhrien omaiset nostivat vahingonkorvauskanteen lentoyhtiötä vastaan. == Lähteet == == Aiheesta muualla == * www.airliners.net OH-EBA haku * www.solutek.fi OH-EBA konekierros viimeisenä kuvana * Photo of Embraer 110P1 Bandeirante OH-EBA Copyright Werner Fischdick * www.baaa-acro.com Photo of the crashed aircraft OH-EBA Copyright Tii-Maria Siitonen * www.baaa-acro.com Photo of OH-EBA Copyright Anders Nilsson Luokka:Lento-onnettomuudet Suomessa Lento- onnettomuus 1988 Luokka:Vuoden 1988 lento-onnettomuudet Luokka:1980-luvun onnettomuudet Suomessa
Varden (fantasiahahmo)

Vardenit ovat Christopher Paolinin kirjoittamassa Perillinen-trilogiassa esiintyviä kapinallisia, jotka taistelevat kuningas Galbatorixia vastaan. Vardenit saivat alkunsa, kun Brom kokosi yhteen joukon maanpakolaisia ja vapautti muutamia vankeja. He piiloutuivat Beor vuorille ja ottivat piilopaikakseen Farthen Dǔrin. Brom toimi Vardenien johtajana muutaman vuoden, mutta luovutti sitten paikkansa toiselle päästäksensä kostamaan Morzanille, joka oli tappanut hänen lohikäärmeensä. Varden on muinaista kieltä ja tarkoittaa vartijoita. ==Vardenien johtajia== *Brom *Ajihad *Nasuada ==Vanhimpien neuvosto== Vardenit valitsevat joukostansa Vanhimpien neuvoston jäsenet, joiden tehtävänä on edustaa heitä Vardenien johtajan edessä. Neuvoston jäsenet olivat Ajihadin luotettuja neuvonantajia. Neuvoston jäseniä ovat Jörmundur, Umérth, Falberd, Sabrae ja Elessari. Luokka:Perillinen-sarja nl:Varden
Patrik Lomski

Patrik Lomski (s. 3. helmikuuta 1989 Turku) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä, mutta pystyo pelaamaan myös vasemmalla. Lomski on myös pelannut otteluita Suomen eri ikäluokkien nuorten maajoukkueissa. Lomskilla on puolalaissyntyisen isänsä kautta puolalaiset sukujuuret. == Lähteet == * Veikkausliigan Hall of Fame === Viitteet === == Aiheesta muualla == * Lomski Turun Palloseuran sivuilla * Lomski Veikkausliigan sivuilla Luokka:Suomalaiset jalkapalloilijat Luokka:Suomenpuolalaiset henkilöt Luokka:Vuonna 1989 syntyneet Luokka:Elävät henkilöt
Hitopadeśa

Hitopadeśa on muinaisintialainen satukokoelma, jonka kirjoittajaksi arvellaan Nārāyanaa, joka eli joskus 800- ja 1300-luvun välillä. Kokoelma tarkoitettiin oppikirjaksi ruhtinaiden pojille. == Lähteet == Luokka:Intian kirjallisuus
Porsche 996

Porsche 996 on Porschen 911-sarjan kolmanneksi uusin korimalli. Vuodesta 1998 lähtien valmistetussa 996-sarjan autossa esiteltiin kokonaan uusi korimalli, joka ei enää perustunut alkuperäiseen 1960-luvulla esiteltyyn muotoiluun. Auto oli aikaisempaa suurempi ja ennen kaikkea mukavampi soveltuen paremmin myös arkiajoon. Samalla myös luovuttiin ilmajäähdytteisestä moottorista ja esiteltiin vesijäähdytteinen versio. 996 oli teknisesti ja ulkonäöllisesti valtava askel eteenpäin vanhentuneeseen 993-malliin verrattuna. Monet 911-fanaatikot eivät kuitenkaan pitäneet uutta mallia "aitona" 911:nä. Suurta kritiikkiä saivat osakseen muun muassa uudelleen muotoillut etuvaloumpiot. Takavetoinen perusmalli tunnettiin edelleen Carrera-nimellä. Lisäksi saatavana oli edellisen 993-mallin tapaan Carrera 4 ja 4S-mallit sekä Frankfurtissa vuonna 1999 esitelty Turbo. Samana vuonna mallistoon tuli myös ratahenkinen GT3 "mk 1", jossa oli vapaastihengittävä 3.6 litrainen ja 360-hevosvoimainen moottori yhdistettynä ratapainotteiseen alustaan ja takavetoon. GT3:sta valmistettiin vuoteen 2000 asti, yhteensä vajaat 1900 kappaletta. Vuonna 2001 996-mallisto sai faceliftin, jossa muun muassa kritisoidut etuvalot muuttuivat samalla kun tekniikkaa muutenkin päivitettiin ja tehot kasvoivat. Samana vuonna esiteltiin edellisen 993-sarjan mukaisesti GT2-malli, jossa on muun muassa leveämmät lokasuojat, aggressiivisemman muotoinen etuspoileri ja suurempi takaspoileri. Moottorin maksimiteho oli aluksi 462 hv ja myöhemmin se nostettiin 483 hevosvoimaan. Vuonna 2004 myös GT3:sta tehtiin uusi painos, Mk 2, jossa teho oli nostettu 380 hevosvoimaan, ja mallistoon tuli lisäksi GT3 RS, joka oli kevennetty ja vielä enemmän rata-ajoon suunnattu versio 996:sta. ==Moottorivaihtoehdot== pienoiskuva|left|996 GT3 RS (2003) Malli teho, moottori 0-96,6 km/h kiihtyvyys huippunopeus km/h 911 Carrera 320 hp @ 6 800 rpm, 3.6L 4.9 s 285 911 Carrera 4 320 hp @ 6 800 rpm, 3.6L 5.0 s 285 911 Carrera 4S 320 hp @ 6 800 rpm, 3.6L 5.1 s 280 911 Targa 320 hp @ 6 800 rpm, 3.6L 5.2 s 280 911 Turbo 420 hp @ 6 000 rpm, 3.6L 3.9 s 297 911 Turbo S 444 hp @ 6 000 rpm, 3.6L 3.7 s 317 911 GT3 381 hp @ 7 400 rpm, 3.6L 4.5 s 306 911 GT3 RS 381 hp @ 7 400 rpm, 3.6L 4.5 s 306 911 GT2 483 hp @ 5 700 rpm, 3.6L 4.0 s 319 911 Turbo Cabriolet 420 hp @ 6 000 rpm, 3.6L 4.3 s 306 911 Turbo S Cabriolet 444 hp @ 6 000 rpm, 3.6L 3.8 s 306 911 Carrera Cabriolet 300 hp @ 6 800 rpm, 3.4L 5.2 s 285 911 Carrera 4 Cabriolet 300 hp @ 6 800 rpm, 3.4L 5.3 s 285 911 Carrera 4S Cabriolet 320 hp @ 6 800 rpm, 3.4L 5.3 s 280 996 Luokka:S-segmentin autot Luokka:1990-luvun autot Luokka:2000-vuosikymmenen autot
Wade–Giles

Wade–Giles on mandariinikiinan latinisointijärjestelmä. Brittiläinen sinologi ja Cambridgen yliopiston ensimmäinen kiinan kielen professori Sir Thomas Francis Wade (1818–1895) esitteli luomansa latinisointimenetelmän kirjassaan Peking Syllabry (1859). Vuonna 1892 Herbert Allen Giles (1845–1935) auttoi Waden latinisointimenetelmää yleistymään käyttämällä sitä sanakirjassaan Chinese-English Dictionary. Englannin kielen hallitseva asema on kiinan latinisoinnin kannalta merkinnyt sitä, että Wade–Giles vakiinnutti asemansa myös muiden kielialueiden latinisointijärjestelmänä. Vuonna 1979 Kiinan kansantasavalta otti käyttöön uuden latinisointijärjestelmän, hanyu pinyinin, jonka ISO hyväksyi samana vuonna. Euroopan unioni on hyväksynyt pinyinin viralliseksi kiinan latinisointijärjestelmäksi. Wade–Giles on yhä epävirallisesti käytössä erityisesti anglosaksisessa maailmassa. Taiwanissa useimmat henkilö- ja paikannimet on translitteloitu Wade–Gilesin mukaan, mutta paikannimissä on nykyään siirrytty pinyiniin. == Lähteet == == Aiheesta muualla == * Pinyin to Wade-Giles Conversion Table , Pinyin/Wade-Giles -konvertointitaulukko, Chicagon yliopiston kirjasto Luokka:Kirjoitusjärjestelmät Luokka:Kiinan kielet